Jagluiperd val Botswana-president aanIan Khama Ian Khama, die 60-jarige president van Botswana, is verlede week deur ŉ jagluiperd aangeval. Plaaslike media het Maandag berig die president het beserings aan sy gesig opgedoen en hy moes twee steke kry. Die president het besoek by ŉ weermagbasis afgelê toe die dier hom aangeval het. Die jagluiperd is by die basis in ŉ hok aangehou. Hy het na die president gespring toe iemand die dier wou voer. “Dit was net ŉ fratsongeluk en die president het net geringe beserings opgedoen,” het Jeff Ramsey, die president se woordvoerder, gesê.